25. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/182646 της 24 Οκτ./4 Νοεμ.  1964 (ΦΕΚ Β΄ 494) Περί χορηγήσεως επαγγελματικής αδείας οδηγού αυτοκινήτων εις τους εκ Τουρκίας, απελαθέντας κλπ.Έλληνας. Έχοντες υπ’ όψιν: 1.Το άρθρ.1 του υπ’ αριθ. 4378/5.10.64 Ν.Δ/τος «περί ειδικών μέτρων προστασίας των, εκ Τουρκίας Ελλήνων υπηκόων» και 2.Την υπ’ αριθ. ΣΤ/115691/26.3.1964 απόφασίν μας «περί χορηγήσεως επαγγελματικής αδείας οδηγού αυτοκινήτων εις τους, εξ Αιγύπτου, Έλληνας», εκδοθείσαν βάσει της, δια του Ν.Δ. 4377/64, κυρωθείσης υπ’ αριθ. 165/63 πράξεως του Υπουργικού Συμβουλίου «περί εδικών μέτρων προστασίας των, εξ Αιγύπτου, Ελλήνων υπηκόων και ομογενών», αποφασίζομεν: Όπως, η προαναφερομένη υπ’ αριθ. ΣΤ/115691/61 απόφασίς μας, εφαρμόζεται αναλόγως και δια τους: α)Εκ Τουρκίας απελαθέντας και εφεξής απελαυνομένους Έλληνας υπηκόους και β)τους εξαναγκασθέντας ή εξαναγκαζομένους εις αναχώρησιν συνεπεία στερήσεως της αδείας ασκήσεως επαγγέλματος ή μη ανανεώσεως της αδείας παραμονής των εις Τουρκίαν.  Εις τους ανωτέρω κατόχους Τουρκικής επαγγελματικής αδείας οδηγού αυτοκινήτων, θα χορηγήται τοιαύτη υπό των Υπηρεσιών μας, αφού προηγουμένως υποβάλλωνται μόνον εις την θεωρητικήν δοκιμασίαν (κανόνες κυκλοφορίας). Η ισχύς της παρούσης, δημοσιευομένης δια της Εφημερίδος της Κυβερνήσεως, αρχίζει από σήμερον. Η υπ’ αριθ. ΣΤ/115691/1964 παρατίθεται ανωτ. σελ. 220,19). Δια της υπ’ αριθ. ΣΤ./184965 της 31 Οκτ./17 Νοεμ. 1964 αποφ. Υπ. Συγκοινωνιών (ΦΕΚ Β΄ 519), τροποποιητικής της ανωτέρω, ωρίσθη ότι επαγγελματική άδεια οδηγού θα χορηγήται και εις τους κατόχους ερασιτεχνικής τουρκικής αδείας οδηγού, αφ’ ου προηγουμένως υποβάλλωνται εις την θεωρητικήν δοκιμασίαν ως άνω. 